“แอน จักรพงษ์” ขายบิ๊กล็อต JKN รับเงินเข้ากระเป๋า 309 ล้าน
“แอน จักรพงษ์” ขายบิ๊กล็อต JKN 4 รายการ รวมทั้งหมด 70 ล้านหุ้น ราคาเฉลี่ย 4.10-4.74 บาทต่อหุ้น มูลค่า 309 ล้านบาท ทำให้ถือหุ้นลดลงที่ 274 ล้านหุ้น
“แอน จักรพงษ์” ขายบิ๊กล็อต JKN 4 รายการ รวมทั้งหมด 70 ล้านหุ้น ราคาเฉลี่ย 4.10-4.74 บาทต่อหุ้น มูลค่า 309 ล้านบาท ทำให้ถือหุ้นลดลงที่ 274,018,523 หุ้น
30 พ.ย. 2565

นายจักรพงษ์ จักราจุฑาธิบดิ์ รายงานสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)  ว่าได้ขายหุ้น บริษัท เจเคเอ็น โกลบอล กรุ๊ป จำกัด (มหาชน) หรือ JKN รวม 4 รายการตั้งแต่วันที่ 23-28 พฤศจิกายน 2565 รวมทั้งสิ้น 70 ล้านหุ้น ที่ราคาเฉลี่ย 4.10-4.74 บาทต่อหุ้น คิดเป็นเงินรวม 309 ล้านบาท
โดยปัจจุบันนายจักรพงษ์ ดำรงตำแหน่งกรรมการ รวมถึงตำแหน่งประธานเจ้าหน้าที่บริหารและกรรมการผู้จัดการของ JKN และปัจจุบันนาย จักรพงษ์ เป็นผู้ถือหุ้นรายใหญ่อันดับหนึ่งของ JKN  จำนวน 322,923,173 หุ้น คิดเป็นสัดส่วน 53.16 % (ณ วันที่ 25 มีนาคม 2565) อย่างไรก็ตามภายหลังการขายหุ้นครั้งนี้ ทำให้นายจักรพงษ์ถือหุ้นลดลงที่ 274,018,523 หุ้น